Pelaajaurallaan van ’t Schip edusti kotimaassaan Ajaxia ja Italiassa Genoaa. Hän saavutti Ajaxin riveissä muun muassa neljä Alankomaiden-mestaruutta sekä UEFA Cupin voiton ja Cup-voittajien cupin voiton. Alankomaiden maajoukkuetta van 't Schip edusti EM-kisoissa vuosina 1988 ja 1992 sekä MM-kisoissa vuonna 1990. Hän saavutti Alankomaiden riveissä Euroopan-mestaruuden vuonna 1988.